Legal Document

Category: 672

Text:
2α. ΑΝΑΓΚ.ΝΟΜΟΣ υπ’ αριθ. 1289 της 20/30 Ιουν. 1938 (ΦΕΚ Α΄ 247)  Περί συμπληρώσεως του υπ’ αριθ. 1014/1937 Α. Νόμου «περί Κρατικού Εργοστασίου αεροπλάνων».  Άρθρ.1.-(Προστίθενται παρ. 3 και 4 εις άρθρ. 2 Α.Ν. 1014/1937 ανωτ. σελ. 55). Άρθρ.2.-(Αντικαθίσταται το εδάφ. 3 άρθρ. 8 του αυτού Α.Ν. 1014/1937). Άρθρ.3.-«1)Δι’ αποφάσεως του Υπουργού Αεροπορίας διορίζονται παρά τω Κρατικώ Εργοστασίω Αεροπλάνων ως χειρισταί δοκιμασταί αεροσκαφών δύο ιπτάμενοι Αξιωματικοί Αεροπορίας. 2)Ο διορισμός τούτων δεν επιτρέπεται να ανακληθή προ της παρελεύσεως διετίας εκτός της περιπτώσεως καθ’ ην ήθελε προταθή υπό του Κρατικού Εργοστασίου Αεροπλάνων ακαταλληλότης τούτων προς εκτέλεσιν της υπηρεσιας ταύτης ότε αποφασίζει τελικώς περί τούτου ο Υπουργός. 3)Εις έκαστον τούτων παρέχεται προς εκτέλεσιν της υπηρεσίας ταύτης ειδικόν επίδομα χειριστού δοκιμαστού εκ δραχμών πέντε χιλιάδων μηνιαίως. 4)Το επίδομα τούτο λογίζεται ως παρακολούθημα των αποδοχών, υπόκειται εις ας και το πτητικόν επίδομα κρατήσεις και καταβάλλεται αυτοίς εις το τέλος εκάστου μηνός». Το άρθρ. 3 αντικατεστάθη αφ’ ης ίσχυσεν ως άνω δια του άρθρ. 3 Α.Ν. 2303/1940 (κατωτ. αριθ. 3α). Άρθρ.4.-Παρατείνεται μέχρι 31ης Δεκ. 1938, η ισχύς των διατάξεων του εδαφ. 2 του άρθρ. 10 του υπ’ αριθ. 1014/1937 Α. Νόμου. Άρθρ.5.-(Ερμηνεύεται το εδαφ. 4 άρθρ. 10 Α.Ν. 1014/1937).       38.Α.ζ.2α Κρατικό Εργοστάσιο Αεροπλάνων   70 Άρθρ.6.-Επί του υπηρετούντος εν τω Κ.Ε.Α. ιδιωτικού προσωπικού εν γένει δεν έχουσιν εφαρμογήν αι διατάξεις των Νόμων «περί Κοινωνικών Ασφαλίσεων» ή ετέρων Ασφαλιστικών Ταμείων αφ’ ης αύται ίσχυσαν και μέχρι της ρυθμίσεως της καταστάσεως εν γένει του προσωπικού τούτου, ως τα εδάφ. 3, 4 και 6 του 3ου Άρθρου, εν συνδυασμώ προς το εδάφ. 2 του Άρθρ. 10 του υπ’ αριθ. 1014/1937 Α.Ν. προβλέπουσιν. Άρθρ.7.-Το Διοικητικόν Συμβούλιον του Κ.Ε.Α. δύναται, εγκρίσει του Υπουργού, να συνεδριάζη και εν τη έδρα του Υπουργείου Αεροπορίας. Άρθρ.8.-Από της ισχύος του Α.Ν. 1014/1937 και μέχρι της εκδόσεως του υπό του Άρθρ. 9 του Νόμου τούτου προβλεπομένου Κανονισμού Εσωτερικής λειτουργίας του Κ.Ε.Α. τα εν τω Άρθρω τούτω αναφερόμενα καθορίζονται δι’ αποφάσεων του Υπουργού Αεροπορίας. Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως.